text: Her er sommerhusene dyrest
  25 februar 2011 kl. 10.53
  Ikke overraskende er vestkysten omkring Rømø et af de fem områder, hvor landets dyreste sommerhuse klumper sig sammen, viser en opgørelse fra Boligsiden.dk.
  Henne, Vejers, Blåvand, Fanø og ned til Rømø er blandt de områder, hvor de mest kostbare sommerhuse ligger. Huse, der koster fra 21.615 kr. pr. kvadratmeter - og op til det ti-dobbelte.
  
  Danmarks dyreste
  Mest attraktivt er Tisvildeleje, Hornb æk og Rågeleje. I Jylland ligger Skagen i top - med Trekantområdet, vestkysten og Aarhus efterfølgende. 
  Danmarks dyreste sommerhus ligger i Skagen.
  - Det er et hus på kun 79 kvadratmeter. Huset er udbudt til en pris på 25 mio. kr. Det giver en kvadratmeterpris på over 316.000 kroner. Det er den højeste kvadratmeterpris, jeg umiddelbart kan huske nogensinde at have set, fortæller kommunikationsdirektør Birgit Daetz.
  
  De billigste
  Hvis du ønsker et billigt sommerhus, skal du lede på Lolland, sydspidsen af Falster eller Sjællland. Også den nordligste del af vestkysten - og hele Limfjords-området har priser under gennemsnittet.
  